open-index/open-wikipedia-markdown huggingface dataset:
கே தொலைக்காட்சி

**கே தொலைக்காட்சி** என்பது சன் குழுமத்தின் துணை நிறுவனமான சன் டிவி நெட்வொர்க்கிற்கு சொந்தமான தமிழ் மொழி  24 மணி நேர திரைப்பட கட்டணத் தொலைக்காட்சி சேவை ஆகும். இந்த அலைவரிசை அக்டோபர் 22, 2001 ஆம் ஆண்டு முதல் சென்னையை தலைமையகமாகக் கொண்டு உலகளவில் இயங்கி வருகின்றது. கே தொலைக்காட்சி தனது உயர் வரையறு தொலைக்காட்சியை டிசம்பர் 11, 2011 ஆம் ஆண்டு முதல் ஒளிபரப்ப தொடங்கியது.

## வரலாறு
கே தொலைக்காட்சியில் உள்ள **கே** என்ற எழுத்து **கொண்டாட்டம்** என்பதை குறிக்கும். இது  சன் டிவி நெட்வொர்க்கின் தலைவரான கலாநிதி மாறன்  என்பவரால் 22 அக்டோபர் 2001 அன்று தொடங்கப்பட்டது. இந்த அலைவரிசை உருவாக்கியப்பொழுது  சன் குழுமத்திடம் 5000 இற்கும் மேற்பட்ட படங்கள் ஒளிபரப்புக்கு இருந்தன என்பது குறிப்பிடத்தக்கது.

## ஒளிப்பரப்பாகும் நிகழ்ச்சிகள்
தினமும் காலை 7.00 மணிக்கு ஒளிப்பரப்பாகும் படம் "மார்னிங்க் ஷோ" என்ற பெயரிலும் மதியம் 1.00மணிக்கு ஒளிப்பரப்பாகும் படம் "மேட்னீ ஷோ" என்ற பெயரிலும் 4.30 மணிக்கு ஒளிப்பரப்பாகும் படம் "இவினிங்க் ஷோ" என்ற பெயரிலும் ஒளிப்பரப்பாகுகிறது.வெள்ளிக்கிழமை இரவில் ஒளிப்பரப்பாகும் படம் வெள்ளி சுப்பர்ஹிட் இரவுக் காட்சி என நிகழ்ச்சிகள் பல பெயர்களுடன் அழைக்கப்படுகிறது.

## மேற்கோள்கள்

## வெளி இணைப்புகள்
* Official Website 
* Sun TV Network
* Sun Group

பகுப்பு:2001 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
தொலைக்காட்சி
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:திரைப்பட அலைவரிசைகள்
பெத்சாயிதாவின் பார்வையற்றவர்

thumb|491x491px|''பெத்சாய்தாவில் பார்வையற்ற ஒருவர் நலமடைதல். <small>ஓவியர்: மின்ரோனோவ்</small>

**பெத்சாயிதாவின் பார்வையற்றவர்** என்பவர் இயேசுவின் செய்த புதுமையினால் கண் பார்வை பெற்ற ஒருவர் ஆவார். இவரைப்பற்றிய குறிப்பு மாற்கு 8:22-26இல் மட்டுமே உள்ளது.

மாற்கு நற்செய்தியின்படி இயேசு கிறிஸ்து  கலிலேயாவில் உள்ள பெத்சாய்தா என்னும் ஊருக்கு வந்த போது சிலர் பார்வையற்ற ஒருவரை இயேசுவிடம் கொண்டுவந்து, அவரைத் குணமாக்க வேண்டினர். இயேசு பார்வையற்றவரது கையைப் பிடித்து ஊருக்கு வெளியே அழைத்துச் சென்று அவருடைய விழிகளில் உமிழ்ந்து கைகளை அவர்மேல் வைத்து, “ஏதாவது தெரிகிறதா?” என்று கேட்டார். பார்வையற்றவர் நிமிர்ந்து பார்த்து, “மனிதரைப் பார்க்கிறேன். அவர்கள் மரங்களைப் போலத் தோன்றுகிறார்கள். ஆனால் நடக்கிறார்கள்” என்று சொன்னார். இயேசு மீண்டும் தம் கைகளை அவருடைய கண்களின்மீது வைத்தார். அப்போது அவர் நலமடைந்து முழுப் பார்வை பெற்று அனைத்தையும் தெளிவாகக் கண்டார். எனக் குறிக்கின்றது.

## மேலும் காண்க
* புதிய ஏற்பாட்டு இயேசு வரலாறு
* இயேசுவின் பணிவாழ்வு
* இயேசுவின் உவமைகள்

## மேற்கோள்கள்


பகுப்பு:திருமுறை நற்செய்திகளில் வரும் நபர்கள்
பகுப்பு:இயேசுவின் புதுமைகள்
பகுப்பு:மாற்கு நற்செய்தி
பகுப்பு:பார்வையற்றவர்
ஊட்ரோ வில்சன்

**ஊட்ரோ வில்சன்** (*Woodrow Wilson*,  டிசம்பர் 28, 1856- பிப்பிரவரி 3, 1924) அமெரிக்காவின் 28ஆவது ஜனாதிபதி ஆவார். இவர் வர்ஜினியா மாநிலத்தைச் சேர்ந்த ஸ்டான்டான் எனும் ஊரில் பிறந்தார். இவர் ஜான் ஹோப்கின் பல்கலைக்கழகத்தில் படித்தார். ஊட்ரோ வில்சன் நியு ஜெர்ஸி மாநிலத்தின் 34ஆவது ஆளுநராகவும் பணி புரிந்தார்.

## இளமைப் பருவம்
வில்சன் டிசம்பர் 28, 1856ல் வர்ஜினியா மாநிலத்தைச் சேர்ந்த ஸ்டான்டான் எனும் ஊரில் பிறந்தார். இவர் பெற்றோர் ஜோசப் ரகல்ஸ் வில்சன் மற்றும் ஜெஸ்ஸி ஜேனட் ஆவர். 1876ல் ஜனநாயக கட்சியின் வேட்பாளரான சாமுவேல்.ஜே.டில்டென்னுக்கு ஆதரவு தெரிவித்தார். இவர் 1883 முதல் ஜான் ஹோப்கின் பல்கலைக்கழகத்தில் படித்தார்.

## பதவிகள்
வில்சன் 1862ல் இல்லினாய்ஸ் பல்கலைக்கழகத்தின் முதல்வராகப் பணியாற்றினார்.
1901ல் வர்ஜினியா பல்கலைக்கழகத்தின் முதல்வராகப் பணியாற்றினார்.
நியு ஜெர்ஸியின் ஆளுநர் தேர்தலில் 650,000 வாக்குகள் வித்தியாசத்தில் தன்னை எதிர்த்து போட்டியிட்ட குடியரசு கட்சி வேட்பாளர் விவியன் லூயிசை தோற்கடித்து ஆளுநரானார்.
1912 அமெரிக்க ஜனாதிபதி தேர்தலில் 40 மாநிலத்தில் இருந்து 435 வாக்குகள் பெற்று ஜனாதிபதியானார் வில்சன். மீண்டும் 1916லும் வெற்றி பெற்று இரண்டாம் முறையாக அமெரிக்காவின் ஜனாதிபதியானார். இவரது பதவிக்காலம் 1913-1921.

## மரணம்
ஊட்ரோ வில்சன் பிப்ரவரி 3, 1924ல் இருதய நோயால் பாதிக்கப்பட்டு மரணமடைந்தார்.
## மேற்கோள்கள்

## வெளி இணைப்புகள்
* Full text of a number of Wilson's speeches, Miller Center of Public Affairs
* 
* 
* *
*"Life Portrait of Woodrow Wilson", from C-SPAN's *[[American Presidents: Life Portraits]]*, September 13, 1999*Woodrow Wilson: A Resource Guide from the Library of Congress
*Extensive essays on Woodrow Wilson  and shorter essays on each member of his cabinet and First Lady from the Miller Center of Public Affairs
*Woodrow Wilson Links 
*Woodrow Wilson: Prophet of Peace, a National Park Service Teaching with Historic Places lesson plan

பகுப்பு:1856 பிறப்புகள்
பகுப்பு:1924 இறப்புகள்
பகுப்பு:ஐக்கிய அமெரிக்கக் குடியரசுத் தலைவர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் அமைதிப் பரிசு பெற்றவர்கள்
பகுப்பு:ஆங்கில அமெரிக்கர்கள்
பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
கயா (விண்கலம்)

**கயா** (ஆங்கிலத்தில் Gaia) ஐரோப்பிய விண்வெளி நிறுவனத்தால் (ESA ) வடிவமைக்கப்பட்ட வானியலுக்கான விண்வெளி ஆய்வுக்கலம். இத்திட்டத்தின் நோக்கம் ஒரு பில்லியன் வானியல் பொருட்களை உள்ளடக்கி மிக பிரமாண்ட முப்பரிமாண அட்டவணையோன்றை உருவாக்குவது. வானியல் பொருட்களில் முக்கியமாக நட்சத்திரங்கள், கிரகங்கள், அத்துடன் வால்மீன்கள், சிறுகோள்கள், துடிப்பண்டம் மற்றும் இன்னபல வானியல் பொருட்கள். கயா விண்கலம் ஒவ்வொரு நட்சத்திரனையும் 70 தடவைகள் 5 ஆண்டு காலப்பகுதியில் அவதானித்து அவற்றின் பால் வழி சார்பான இயக்கத்தை துல்லியமாக அளவிடும். அத்துடன் கயா சூரிய குடும்பத்திற்கு வெளியேயுள்ள வியாழன் போன்ற பல ஆயிரம் கிரகங்களையும், 500 000 துடிப்பண்டங்களையும், சூரிய குடும்பத்திலுள்ள பல ஆயிரம் சிறுகோள்கள் வால்மீன்கள் கண்டறியும்.

கயா 2013 டிசம்பர் 19  சோயுஸ் ராக்கெட் மூலம் விண்ணுக்கு ஏவப்பட்டது. இது தற்போது சூரியன்-பூமி L2 லெக்ராஞ்சியப் புள்ளியை சுற்றி செயட்படுகிறது.

கயா என்ற பெயர் ஆங்கிலத்தில் "வானியற்பியலுக்கான அகில வானளவையியல் குறுக்கீட்டுமானம்” என்பதின் குறுக்கமாகும், இது இத்திட்டத்தில் பயன்படுத்தப்படவிருந்த ஒளியியல் குறுக்கீட்டுமண தொழில்நுட்பத்தை பிரதிபலிப்பு. திட்டத்தை நடைமுறை படுத்தும்போது வேறு தொழில்நுட்ப முறைகள் அடையாளங்காணப்பட்டது, எனினும் திட்டத்தின் தொடர்ச்சிக்காக கயா என்ற பெயர் தொடர்ந்தது.

## [[பால் வழி]] மண்டலத்தின் 180 கோடி நட்சத்திரங்களை எண்ணி முடித்த கயா தொலைநோக்கி
நமது பால் வழி  மண்டலத்தில் உள்ள நட்சத்திரங்களைக் கணக்கிட்டு பட்டியலிடும் பணிகள் மேற்கொள்ளும் ஐரோப்பிய விண்வெளி முகமையின் கயா விண்வெளித் தொலைநோக்கியின் உதவியோடு தயாரித்த நட்சத்திரப் பட்டியலில் இதுவரை 180 கோடி விண்மீன்கள் எண்ணி அடையாளம் காணப்பட்டுள்ளன. 

## மேற்கோள்கள்

பகுப்பு:ஐரோப்பிய விண்வெளித் திட்டங்கள்
பகுப்பு:தொலைநோக்கிகள்
பகுப்பு:விண்வெளித் தொலைநோக்கிகள்
கே. எஸ். அங்கமுத்து

**கே. எஸ். அங்கமுத்து** (1914 - 1994) தமிழ்த் திரைப்பட நகைச்சுவை நடிகையாவார். தமிழ்த் திரைப்படங்களின் முதல் நகைச்சுவை நடிகையாக இவர் கருதப்படுகிறார். ஏறத்தாழ 50 ஆண்டுகளுக்கு மேலாக தமிழ்த் திரைப்படங்களில் நடித்தார்.

## பிறப்பும், ஆரம்பகால வாழ்க்கையும்
அங்கமுத்து 1914ஆம் ஆண்டு நாகப்பட்டினத்தில் பிறந்தவர். பெற்றோர்: எத்திராஜுலு நாயுடு - ஜீவரத்தினம். அங்கமுத்துவிற்கு 5 வயது இருக்கும்போது அவருடைய குடும்பம் சென்னைக்குக் குடிபெயர்ந்தது.

## நாடகத்துறைப் பங்களிப்புகள்
அங்கமுத்துவின் ஏழு வயதில் தந்தையும், சில ஆண்டுகள் கழித்து தாயும் காலமானதால் ஏழாம் வகுப்புடன் படிப்பு தடைப்பட்டது. சண்முகம் செட்டியார் என்பவர் இவரை வேலூர் நாயர் கம்பெனியில் சேர உதவி செய்தார். சில மாதங்களுக்குப் பிறகு தஞ்சை கோவிந்தன் கம்பெனியில் சேர்ந்த அங்கமுத்து,  திருடன் வேடமேற்று நாடகங்களில் நடித்தார். பின்னர் ரங்கசுவாமி நாயுடு கம்பெனியின் சார்பாக மலேசியா சென்றார்.

சில ஆண்டுகள் கழித்து  பி. எஸ். ரத்னபாய் - பி. எஸ். சரஸ்வதிபாய் சகோதரிகள் நடத்திவந்த நாடகக் கம்பெனியில் இணைந்தார். எஸ். ஜி. கிட்டப்பா, எம்.கே. தியாகராக பாகவதர், கே. பி. சுந்தராம்பாள் போன்றவர்களுடன் நடித்ததால் இரசிகர்களிடத்து அங்கமுத்து நன்கு அறியப்பட்டார்.

## திரைத்துறைப் பங்களிப்புகள்
1933 ஆம் ஆண்டு தயாரிக்கப்பட்ட நந்தனார் திரைப்படத்தில் நடிக்க அங்கமுத்துவிற்கு வாய்ப்பு கிடைத்தாலும், அவர் சென்னையில் ஒரு நாடகத்தில் நடித்துக் கொண்டிருந்ததால் இத்திரைப்படத்தில் நடிக்கவில்லை. 1934ஆம் ஆண்டு ரத்னபாய் - சரஸ்வதிபாய் சகோதரிகள் தயாரித்த பாமா விஜயம் படத்தில் அங்கமுத்து நடித்தார்.

1940, 1950 காலகட்டங்களில் பல திரைப்படங்களில் அங்கமுத்து நடித்தார். சிவாஜி கணேசன் அறிமுகமான பராசக்தி,  ஏவிஎம்மின் முதல் படமான ரத்னாவளி ஆகியவற்றில் அங்கமுத்து நடித்திருந்தார். இவர் நடித்த கடைசித் திரைப்படம் குப்பத்து ராஜா ஆகும்.

திரைப்படப் படப்பிடிப்புக்கு வில்லு வண்டியில் வரும் வழக்கத்தை 1960கள் வரை அங்கமுத்து கொண்டிருந்தார்.

## நடித்த திரைப்படங்களின் பட்டியல்
# ரத்னாவளி (1935)
# மகாபாரதம் (1936)
# மீராபாய் (1936)
# சேது பந்தனம் (1937)
# பக்த துளசிதாஸ் (1937)
# மிஸ் சுந்தரி (1937)
# சாமுண்டீஸ்வரி (1937)
# பிரேமபந்தன் (1941)
# சாந்தா (1941)
# காலேஜ் குமாரி (1942)
# உத்தமி (1943)
# கண்ணம்மா என் காதலி (1945)
# தியாகி (1947)
# விசித்ர வனிதா (1947)
# ஜம்பம் (1948)
# தேவதாசி (1948)
# கோகுலதாசி (1948)
# காமவல்லி (1948)
# பில்ஹணா (1948)
# விஜயகுமாரி (1950)
# கிருஷ்ண விஜயம் (1950)
# ராணி (1952)
# காதல் (1952)
# குமாரி (1952)
# ஜாதகம் (1953)
# போன மச்சான் திரும்பி வந்தான் (1954)
# வீரசுந்தரி (1954)
# ரத்தக்கண்ணீர் (1954)
# கல்யாணம் செய்துக்கோ (1955)
# எங்கள் வீட்டு மகாலட்சுமி (1957)
# தங்கமலை ரகசியம் (1957)
# அன்பே தெய்வம் (1957)
# புதுமைப்பித்தன் (1958)
# பானை பிடித்தவள் பாக்கியசாலி (1958)
# அதிசயப் பெண் (1959)
# சொல்லு தம்பி சொல்லு (1959)
# நாட்டுக்கொரு நல்லவள் (1959)
# ராஜாமலைய சிம்மன் (1959)

## பிற்கால வாழ்க்கை
அங்கமுத்து திருமணம் செய்துகொள்ளவில்லை. தனது இறுதிக் காலத்தில் பொருளாதார நெருக்கடிக்கு உள்ளான இவர் 1994ஆம் ஆண்டு காலமானார்.

## மேற்கோள்கள்

பகுப்பு:தமிழ்த் திரைப்பட நகைச்சுவை நடிகைகள்
பகுப்பு:1914 பிறப்புகள்
பகுப்பு:1994 இறப்புகள்
சிதறல் பார்வை

ஒரு **சிதறல் பார்வை** அல்லது **உருப்பிறழ்ச்சி** (*Astigmatism (optical systems)*) கொண்ட  ஒளியியல் அமைப்பில், வெவ்வேறான குவியங்களைக்  கொண்ட கதிர்கள் இரு செங்குத்துத் தளங்களில் பரவுகின்றன. சிலுவை வடிவை உருவாக்க, உருப்பிறழ்ச்சியுடைய ஒளியியல் அமைப்பு பயன்படுத்தப்படும்போது, கிடைக்கின்ற சிலுவையின் செங்குத்துக்கோடுகளும் கிடைமட்டக்கோடுகளும் இரு வெவ்வேறான தூரத்தில், கூரிய குவியத்தில் இருக்கும்.

“Astigmatism” என்ற சொல்  கிரேக்கம் மொழியில் இருந்து வருகிறது. இந்த சொல்லின் பொருள் பின்வருமாறு உள்ளது:
"இல்லாமல்" என்ற பொருள்படும் ”α” மற்றும் "ஓர் அடையாளக்குறி, புள்ளி, துளை" எனப் பொருள்படும் στίγμα (stigma) என்ற இரண்டிலிருந்தும் பெறப்பட்டதாகும். என்பதாகும்.

## சிதறல் பார்வையின் வடிவங்கள்
left|thumb|264px|Visual astigmatism (not optical)
சிதறல்பார்வையில் இரண்டு வேறுபட்ட வடிவங்கள் (வகைகள்) உள்ளன. முதலாவது வகை மூன்றாம்-வரிசை ஒளிப்பிறழ்ச்சியாகும். இது ஒளியச்சிலிருந்து தொலைவிலுள்ள பொருள்களுக்கு ஏற்படுகிறது. ஒளியியல் அமைப்பானது முழுமையாக சமச்சீராக இருப்பினும்கூட இவ்வகைப் பிறழ்ச்சி  ஏற்படுகிறது. ஒற்றை அலைநீளம் கொண்ட ஒளி கற்றைகளுக்கும் கூட ஏற்படும் என்பதால் இது பெரும்பாலும் "ஒற்றைநிறப் பிறழ்ச்சி" என குறிப்பிடப்படுகிறது.

ஒளியியல் அமைப்பு  ஒளியின் அச்சுக்கு  சமச்சீர் ஆக இல்லாதபோது  போது சிதறல் பார்வையின் இரண்டாவது வடிவம் ஏற்படுகிறது. இவ்வகையான பிறழ்ச்சியானது லென்சின் வடிவமைப்பில் உள்ள குறைபாடுகளால் அல்லது உற்பத்தியின்போது பரப்புகளில் ஏற்படும் பிழைகளால் அல்லது  ஆக்கக்கூறுகளின் ஒழுங்கின்மையால் நேர்கிறது. பெரும்பாலும் மனிதக் கண்ணானது கருவிழி அல்லது லென்சின் வடிவக் குறைபாடுகளைக் கொண்டிருக்கும் என்பதால் பார்வை அறிவியலிலும் கண் பாதுகாப்பிலும்  இந்த பிறழ்ச்சியானது முக்கியமானதாக உள்ளது.

### மூன்றாம் வரிசை சிதறல்பார்வை
thumb|Visual astigmatism (not optical)
மூன்றாம்-வரிசை சிதறல்பார்வையின் பகுப்பாய்வில்,  ஒரு பொருளின் மீதுள்ள ஒரு புள்ளியிலிருந்து புறப்பட்டு இரு சிறப்புத் தளங்களில் பரவும் கதிர்கள் எடுத்துக்கொள்ளப்படுகின்றன. அதில் முதற்தளமானது தொடுதளமாக இருக்கும். இத்தளத்தில் தான் எடுத்துக்கொள்ளப்படும் கதிர்கள் தொடங்கும் புள்ளியும் சமச்சீர் அச்சும் அமையும்.  இந்தத் தளத்தில்  பரவுகின்ற கதிர்கள் ”தொடு கதிர்கள்” (tangential rays) என்று அழைக்கப்படுகின்றன.

ஒளியியல் அச்சை உள்ளடக்கிய தளம் நெடுங்கோட்டுத் தளமாகும் (*meridional* plane). பரப்புகளாக  உள்ளன. பொதுவாக ஆரை-சமச்சீர் ஒளியியல் அமைப்புகளில் நேரும் சிக்கல்களுக்கு, நெடுங்கோட்டுத் தளத்தின்மீது பொருள் புள்ளியைத் தேர்ந்தெடுப்பதன் மூலம், தீர்வு காணலாம்.

## மேலும் காண்க
# ஒளியியல்
# தொடு வில்லை (Contact Lens)
# உள்விழி கண்ணாடி வில்லை (IOL Lens)
# உட்பொருத்தக்கூடிய காலமர் கண்ணாடி வில்லை
## மேற்கோள்கள்

## வெளி இணைப்புகள்
*Astigmatism Articles
* Paul van Walree's Astigmatism and field curvature 

பகுப்பு:வடிவ ஒளியியல்
முசிறி சந்திரமௌலீசுவரர் கோயில்

**முசிறி சந்திரமௌலீசுவரர் கோயில்** என்பது திருச்சிராப்பள்ளி மாவட்டம் முசிறியில் அமைந்துள்ள சிவாலயம் ஆகும். இச்சிவாலயத்தின் மூலவர் சந்திரமௌலீசுவரர் என்றும், அம்பாள் கற்பூரவள்ளியம்மன் என்று அழைக்கப்படுகிறார்.

சிவபெருமானை சந்திரன் வந்து வழிபட்டமையால், மூலவரை சந்திரமௌலீசுவரர் என்று அழைக்கின்றனர்.

## சன்னதிகள்

வீரபத்திரர் சிலை மகாமண்டபத்தில் அமைந்துள்ளது. கருவறைக்கு முன்னுள்ள மகாமண்டபத்தில் ஒரு அழகிய பெண் சிலை இறைவனை வணங்குவதைப் போல அமைந்துள்ளது. நவக்கிரக சன்னதி, சனீசுவரன், பைரவர், நால்வர் சன்னதி, கன்னி விநாயகர், வள்ளி தெய்வானை உடனுறை ஆறுமுகப்பெருமான் மற்றும் காசிவிசுவநாதர் சன்னதிகள் உள்ளன.

## விழாக்கள்

பைரவர் சன்னதியில் அஷ்டமி தினத்தில் சிறப்பு பூசைகள் நடைபெறுகின்றன. பைரவருக்கு பால், தயிர், தேன், இளநீர் மற்றும் வாசனைத் திரவியங்கள் ஆகியவற்றால் அபிசேகங்கள் செய்யப்பட்டு மிளகுசாதம், தயிர் சாதம் படைக்கப்படுகின்றன. வெண்பூசணி மற்றும் தேங்காய் மூடிகளில் வேப்ப எண்ணெய் வைத்து விளக்குகள் போட்டு பக்தர்கள் வழிபடுகின்றனர்.
## துவாரபாலகர்கள்
இச்சிவாலயத்தில் உய்யக்கொண்டார் மற்றும் ஆட்கொண்டார் ஆகியோர் துவாரபாலகர்களாக உள்ளார்கள்.

## ஆதாரங்கள்


பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
ஐதரோபுளோரோவொலிபீன்கள்

**ஐதரோபுளோரோவொலிபீன்கள்** *(Hydrofluoroolefins)* என்பவை ஐதரசன், புளோரின் மற்றும் கார்பன் அணுக்கள் சேர்ந்து உருவாகும் வேதிச்சேர்மங்கள் ஆகும். ஆல்க்கேன் வழிச்சேர்மங்கள் ஐதரோபுளோரோகார்பன்கள் எனப்படுவதைப்போல ஆல்க்கீன் வழிச்சேர்மங்கள் ஐதரோபுளோரோவொலிபீன்கள் எனப்படுகின்றன.

ஐதரோபுளோரோகார்பன்களை விட ஆயிரம் மடங்கு குறைவாக ஐதரோபுளோரோவொலிபீன்கள் புவிவெப்பமாதலுக்கு காரணமாகின்றன  என்பதால் இவற்றை நான்காம் தலைமுறை குளிர்பதனூட்டிகள் என்கிறார்கள். 2,3,3,3-டெட்ராபுளோரோபுரொப்பீனும், 1,3,3,3- டெட்ராபுளோரோபுரொப்பீனும் நடைமுறையில் குளிர்பதனிகளாகப் பயன்படுத்தப்பட்டு வருகின்றன . 1-குளோரோ-3,3,3-முப்புளோரோபுரொப்பீனை பயன்படுத்துவதற்கான திட்டங்கள் மேம்படுத்தப்பட்டு வருகின்றன 

## மேற்கோள்கள்
.

பகுப்பு:ஆல்க்கீன்கள்
பகுப்பு:கரிம புளோரைடுகள்
பகுப்பு:குளிர்பதனூட்டிகள்
வாரும் தூய ஆவியே

**வாரும் தூய ஆவியே** என்பது கத்தோலிக்க திருச்சபையில் தூய ஆவியாரை நோக்கி சொல்லப்படும் செபமாகும். கத்தோலிக்க திருச்சபையின் மறைக்கல்விநூல் எண். 2670–2672இல் இச்செபத்தைக்குறித்து விவரிக்கின்றது.

## செபம்
:வாரும் தூய ஆவியே, உம் அடியவரின் உள்ளங்களை நிரப்பிடுவீர். அவற்றில் உம் அன்புத்தீயை மூட்டியருள்வீர்.
:மு. உமது ஆவியை நீர் அனுப்ப, அவை படைக்கப்பெறுகின்றன;
:எல். மண்ணகத்தின் முகத்தைப் புதுப்பிக்கின்றீர்.
:*செபிப்போமாக*
:இறைவா, உம் மக்களின் உள்ளங்களை தூய ஆவியாரின் ஒளியால் தெளிவு படுத்தினீரே, அதே தூய ஆவியாரால் நாங்கள் சரியானவற்றை உணரவும், அவருடைய ஆறுதலால் மகிழ்வு பெறவும் அருள்புரியும். இவற்றை எங்கள் ஆண்டவராகிய கிறிஸ்துவழியாக உம்மை மன்றாடுகிறோம். - ஆமென்

## மேலும் காண்க
*வாரீர் படைத்திடும் தூய ஆவி

## மேற்கோள்கள்

பகுப்பு:தூய ஆவி
பகுப்பு:கிறித்தவ இறைவேண்டல்கள்
சீனிவாசநல்லூர் குரங்குநாதர் கோயில்

**சீனிவாசநல்லூர் குரங்குநாதர் கோயில்** என்பது திருச்சிராப்பள்ளி மாவட்டத்திலுள்ள சிவாலயம் ஆகும். இச்சிவாலயம் தற்போது தொல்லியல் துறையின் கட்டுப்பாட்டில் உள்ளது. கோயில் மக்களின் வழிபாட்டில் இல்லாமல் உள்ளது. இச்சிவாலயத்தினை ஜினாலயம் என்று குறிப்பிடுகின்றனர்.

தஞ்சையை தலைநகராகக் கொண்டு ஆட்சி செய்த ஆதித்த சோழன் காலத்தில் கட்டப்பட்ட கற்றளி கோயிலாகும்.  இக்கோயிலானது பிற்காலச் சோழர்களின் கட்டிடக் கலைத்திறனுக்கு சான்றாக அமைந்துள்ளது.


தட்சிணாமூர்த்தி சிற்பத் தொகுதி.jpg|தட்சிணாமூர்த்தி சிற்பத் தொகுதி குரங்குநாதர் கோயில், சீனிவாசநல்லூர்
யானை முக யாளி.jpg|யானை முக யாளி - சீனிவாசநல்லூர் குரங்குநாதர் கோயில்


## ஆதாரங்கள்


பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
தஞ்சாவூர் குருகுல சஞ்சீவி ஆஞ்சநேயர் கோயில்

**தஞ்சாவூர் குருகுல சஞ்சீவி ஆஞ்சநேயர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் வடக்கு வீதியில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு 88 கோயில்களில் இக்கோயிலும் ஒன்றாகும். இக்கோயில் முன்னர் குருகுல சஞ்சீவி கோயில் என்று அழைக்கப்பட்டுள்ளது.

## அமைப்பு
இக்கோயில் கோபுரம், மூலவர் கருவறை ஆகியவற்றைக் கொண்டு அமைந்துள்ளது. மூலவர் சன்னதிக்கு வலப்புறமாக விநாயகர் உள்ளார்.

## மூலவர்
இக்கோயிலின் மூலவராக சஞ்சீவி ஆஞ்சநேயர் உள்ளார்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள ஆஞ்சநேயர் கோயில்கள்
சாட் ஏரி

**சாட் ஏரி** (பிரெஞ்சு: Lac Tchad) என்பது தோராயமாக 1,350 சதுர கி.மீ. உடைய ஏரியாகும். இவ்வேரி சகாரா பாலைவனத்தின் எல்லையில் அமைந்துள்ளது.  ஆப்பிரிக்காவில் உள்ள இது ஆழம் குறைந்த நிலத்தால் சூழப்பட்ட நன்னீர் ஏரியாகும். இது வடிகால்கள் அற்ற மூடப்பட்ட ஏரியாகும். இந்த ஏரியை சுற்றி சாட், நைசீரியா, நைசர், கேமரூன் ஆகிய நாடுகள் உள்ளன. இதன் பரப்பளவு பல் வேறு காலகட்டங்களில் மாறி மாறி இருந்துள்ளது. 1960 முதல் 1998 வரையான காலங்களில் இவ்வேரி 95% சுருங்கியது. ஆனால் 2007இல் செயற்கோள் மூலம் எடுக்கப்பட்ட படங்கள் முந்தைய ஆண்டுகளை விட ஏரி குறிப்பிடத்தகுந்த அளவு முன்னேறியுள்ளதை காட்டுகிறது. இவ்வேரி இதனை சுற்றியுள்ள 68 மில்லியன் மக்களுக்கு நீர் ஆதாரமாகவும் பொருளாதாரத்தில் சிறப்பு பங்கு வகிப்பதாகவும் உள்ளது. சாட் வடிநிலத்துள்ள பெரிய ஏரி இதுவேயாகும்.

## புவியியல்
சாட் ஏரியின் பெரும்பகுதி சாட் நாட்டின் மேற்குப்பகுதியில் உள்ளது. சாரி ஆற்றின் மூலம் இவ்வேரி 90% விழுக்காடு நீரைப் பெறுகிறது சிறு அளவு நீர் நைசர், நைசீரியா எல்லை வழியாக பாயும் யோபே ஆற்றின் மூலம் கிடைக்கிறது. இதன் நீர் அதிக அளவு நீராவியாக வெளியேறினாலும் இது நன்னீர் ஏரியாக உள்ளது. இவ்வேரியின் பாதி சிறு சிறு தீவுகளாக உள்ளது. இதன் எல்லை ஈர புல்வெளி நிலமாகவுள்ளது.

ஏரி ஆழம் குறைந்தது. அதிகபட்ட ஆழம் 10.5 மீட்டராகும். ஒவ்வொரு காலங்களிலும் ஏரியின் பரப்பளவு வேறுபடும். கால்வாய், ஆறு என்று இதிலுள்ள நீர் வெளியேற வாய்ப்பற்ற இது மூடப்பட்ட ஏரியாகும். நீர் ஆவியாவதின் வழியாகவும் போடேலே என்ற தூசு புயல் மூலமாகவும் இதன் நீர் வெளியேறுகிறது இடமாறுகிறது.. இதன் காலநிலை ஆண்டின் பெரும்பாலான சமயங்களில் வறண்டதாகும். யூலை முதல் செப்டம்பர் மாதத்தில் சிறிது அளவு மழை இருக்கும்.

## வரலாறு
இந்த ஏரியின் பெயராலயே சாட் நாடு அழைக்கப்படுகிறது. சாட் என்பது உள்ளூர் சொல்லாகும் இதற்கு அகண்ட நீர் அதாவது ஏரி என்று பொருள்.  இது பழக்கால நிலத்தால் சூழப்பட்ட கடலின் எச்சம். கிமு  5,000 வாக்கில் இருந்த நான்கு பழங்கால ஏரிகளில் இதுவே பெரியதாகும். 1 மில்லியன் சதுர கி.மீ. பரப்பளவு உடையதாக இருந்ததாக நம்பப்படுகிறது. இது தற்போது உள்ள காசுப்பியன் கடலை விட பெரிதாகும்.மாயோ கெப்பி ஆறு இந்த ஏரியில் தோன்றியதாக கருதப்படுகிறது.  பழங்காலத்தில் மாயோ கப்பி ஆறு நைசர் ஆற்றுடனும் இணைந்து அத்திலாந்திக்குப் பெருங்கடலுடன் இவ்வேரியை இணைத்தது . ஆப்பிரிக்க மாண்டீசுகள் சாட் ஏரிப்பகுதிக்கு நீர் வரும் பாதையில் உள்ளதே இதற்கு ஆதாரமாகும்.

1823இல் சாட் ஏரி முதன் முறையாக ஐரோப்பியர்களால் கரையிலிருந்து அளவிடப்பட்டது. அப்போது இதுவே உலகின் மிகப்பெரிய ஏரியாக கருதப்பட்டது.  1851இல் செருமானிய தேடலாய்வாளர் லிபியாவின் திரிப்போலியிலிருந்து சகாரா பாலைவனம் வழியாக படகை ஒட்டகம் மூலம் கொணர்ந்து படகு மூலம் இவ்வேரியை அளவிட்ட முதலாமர் ஆவார். சகாரா பாலைவனத்தை அளவிட்ட பிரித்தானிய அதிகாரி சேம்சு ரிச்சர்ட்சன் இவ்வேரியை அடையும் சில நாட்களுக்கு முன் உயிரை விட்டார்.

1899இல் வின்சன்ட் சர்ச்சில் வெளியிட்ட ஒரு புத்தகத்தில் (*The River War: An Account of the Reconquest of the Sudan*) சாட் ஏரி சுருங்குவதை குறித்துள்ளார்.

## மேற்கோள்கள்

*

பகுப்பு:சாட்
பகுப்பு:ஆப்பிரிக்க ஏரிகள்
நாட்டுப்புற உயிரியல்

**நாட்டுப்புற உயிரியல்** அல்லது **நாட்டுப்புறவுயிரியல்** *(Folk biology or folkbiology)* என்பது கரிம உலகத்தை மக்கள் எவ்வாறு வகைப்படுத்துகிறார்கள் மற்றும் அவற்றிற்கான காரணங்களைப் பற்றி உணர்ந்தறியும் கல்வியாகும்.எல்லா இடங்களிலும் மனிதர்கள் தாவரங்கள் மற்றும் விலங்குகளை இனங்கள் போன்ற குழுக்களாக வகைப்படுத்துகின்றனர். பொது இனங்களின் இயல்பு மாறா நிலை பற்றியும் அவற்றில் கரிமச் செயல்முறைகளின் ஆதிக்கம் பற்றியுமான பரிணாம வளர்ச்சிக் கோட்பாடுகளை புரிந்து கொள்வதற்கு நாட்டுப்புற வகைபாடும் அறிவியல் வகைபாடும் உதவுகின்றன. பரிணாம உளவியலின்  பயனாக அத்தகைய இயற்கை அமைப்புகள் யாவும்  விவாதத்திற்குட்பட்ட, வழமையாக இருக்கின்ற "மனதின் பழக்கம்," என்று கருதப்பட்டாலும்,   இயற்கையான உலகத்தை அர்த்தமுள்ளதாக்க பயன்படுத்தும் கற்றலை ஊக்குவிக்கும் வகைப்படுத்தலே ஆகும். 
  
## மேற்கோள்கள்
# Medin, Douglas L., and Scott Atran, eds. *Folkbiology.* 1999: MIT Press. .

## புற இணைப்புகள்
Scott Atran (1999) Folkbiology  (பி.டி.எவ்), in Robert Wilson and Frank Keil, Ed. *The MIT Encyclopedia of the Cognitive Sciences*, pages 316-317. MIT Press.

பகுப்பு:உயிரியல் பிரிவுகள்
பகுப்பு:மானிடவியல்
1459

**1459** (**[[ரோம எண்ணுருக்கள்|MCDLIX]]**) பழைய யூலியன் நாட்காட்டியில் திங்கட்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
* செப்டம்பர் 23 &ndash; ரோசாப்பூப் போர்கள்: இங்கிலாந்தில் புளோர் ஈத் என்ற இடத்தில் இடம்பெற்ற சமரில் சலிசுபரி பிரபுவின் படைகள் இலங்காசுட்டர் படைகளைத் தோற்கடித்தன.
* அக்டோபர் 12 &ndash; ரோசாப்பூப் போர்கள்: மன்னரின் படைகள் லுத்லோவ் கோட்டையை நெருங்கியதை அடுத்து, யோர்க் பிரபு ரிச்சார்ட் பிளான்டசெனெட் அயர்லாந்துக்குத் தப்பி ஓடினார்.
* சோத்பூர் நகரம் உருவாக்கப்பட்டது.

## பிறப்புகள்

## இறப்புகள்
*முதலாம் சாமராச உடையார், மைசூர் மன்னர்

## மேற்கோள்கள்
1460

**1460** (**[[ரோம எண்ணுருக்கள்|MCDLX]]**) பழைய யூலியன் நாட்காட்டியில் செவ்வாய்க்கிழமை ஆரம்பமான ஒரு நெட்டாண்டாகும்.

## நிகழ்வுகள்
* சூன் 26 &ndash; ரோசாப்பூப் போர்கள்: வாரிக் ஆட்சியாளர் ரிச்சார்ட் நெவில், நான்காம் எட்வர்ட் தமது படையினருடன் இங்கிலாந்து வந்து, இலண்டனை சென்றடைந்தனர்.
* சூலை 19 &ndash; ரோசாப்பூப் போர்கள்: இலண்டன் கோபுரம் யோர்க்கினரிடம் சரணடைந்தது.
* சூலை 10 &ndash; ரோசாப்பூப் போர்கள்: நோர்தாம்ப்டன் சண்டையில் ரிச்சார்ட் நெவில், நான்காம் எட்வர்டு இலங்காஸ்டர் இராணுவத்தைத் தோற்கடித்து, இங்கிலாந்தின் ஆறாம் என்றி மன்னரை சிறைப்பிடித்தனர்.
* ஆகத்து 3 &ndash; இசுக்கொட்லாந்தின் இரண்டாம் யேம்சு மன்னர் அவரது சொந்த பீரங்கி ஒன்று வெடித்ததில் கொல்லப்பட்டார்.
* தக்காணப் பீடபூமியில் கடும் பஞ்சம் ஏற்பட்டது.

## பிறப்புகள்

## இறப்புகள்

## மேற்கோள்கள்
ஆவடை இரகுநாத தொண்டைமான்

**ராய ரகுநாத ராய வஜ்ரிடு ராய மண்ணித ராய ஆவடை ரகுநாத தொண்டைமான்** (இறப்பு 1661) என்பவர் கறம்பக்குடியைச் சேர்ந்த  ஒரு கள்ளர் குறுநிலத் தலைவராவார். இவர் விஜய நகரப் பேரரசின் கூட்டமைப்புக்கு உட்பட்டு இருந்தவராவார்.

## பிறப்பு மற்றும் துவக்கக்கால வாழ்க்கை
ஆவடை ரகுநாத தொண்டைமான் கறம்பக்குடியில் 17 ஆம் நூற்றாண்டின் துவக்கத்தில் பிறந்தார். இவர் திருமலை தொண்டைமான் என்பவரின் மரபு வழியில் வந்தவர். திருமலை தொண்டாமான் அக்காலத்தில் தொண்டை  நாடு அல்லது தொண்டை மண்டலத்தில் இருந்த  திருப்பதியில் இருந்து அன்புக்கோயிலில் குடியேறியவர்.

## வாழ்க்கை
விசய நகர மன்னர் மூன்றாம் ஸ்ரீரங்க ராஜாவுக்காக 1639 இல் ஆவடி ரகுநாத தொண்டாமான் தற்போதைய புதுக்கோட்டைப் பகுதியை பரவ ராய மரபினரிடமிருந்து கைப்பற்றினார்.  இதனால் மூன்றாம் ஸ்ரீரங்க ராஜா இவருக்கு ராய ரகுத ராய வஜ்ஜிரடு ராய மன்னிடுராய என்னும் பட்டத்தை அளித்தார். ஆவடை ரகுநாத தொண்டாமான் 1661 இல் இறந்தார். இவருக்குப் பின் இவரின் மகன் இரகுநாதராய தொண்டைமான் பொறுப்புக்கு வந்தார். இந்த மரபினரே புதுக்கோட்டை அரசர்களாவர்.

## மேற்கோள்கள்
* 

பகுப்பு:1661 இறப்புகள்
பகுப்பு:தமிழ்நாட்டு வரலாறு
பகுப்பு:புதுக்கோட்டை மாவட்டம்
ஆர்க்டிக் பெருஞ்சூறாவளி

**ஆர்க்டிக் பெருஞ்சூறாவளி** *(Great Arctic Cyclone)* 2012 ஆம் ஆண்டு ஆகத்து மாதத்தின் முற்பகுதியில் ஆர்க்டிக் பெருங்கடலில்  மையங்கொண்ட ஒரு வெப்பமண்டல சேய்மைப்புயல் ஆகும். ஆர்க்டிக் சமுத்திரத்தில் பெரும்பாலும் குளிர் காலத்தில் மட்டும் தோன்றும் இத்தகைய புயல்கள் கோடை காலத்தில் தோன்றுவது மிகவும் அரிதாகும். 1979 ஆம் ஆண்டு தொடங்கிய செயற்கைக் கோள் கண்காணிப்புத் தரவுப் பதிவுகளில் 13 ஆவது வலிமையான புயலாகவும், மிகவும் வலிமையான கோடைக்காலப் புயலாகவும் 2012 ஆம் ஆண்டின் ஆர்க்டிக் பெருஞ்சூறாவளி கருதப்படுகிறது.

2012 ஆம் ஆண்டில் தோன்றிய இந்த ஆர்க்டிக் பெருஞ்சூறாவளியால் கடல் பனிக்கட்டிகள் எதுவும் உருகவில்லை என்றாலும் இப்புயல் விளைவாக ஏற்பட்ட கடல் கொந்தளிப்பு காரணமாக , ஆழ்கடலில் இருந்து மேலே வந்த சூடான உப்புநீர், கடல் பனிக்கட்டிகளின் உருகுதலுக்கு காரணமாக இருக்கலாம் என நம்பப்படுகிறது.

## மேற்கோள்கள்

பகுப்பு:சூறாவளிகள்
பகுப்பு:இயற்கை அழிவுகள்
தீபன் சக்ரவர்த்தி

**தீபன் சக்ரவர்த்தி** (*Deepan Chakravarthy*) ஓர் இந்தியத் திரைப்படப் பின்னணிப் பாடகரும், நடிகரும் ஆவார். இவர் தமிழ்த் திரையுலகின் முதல் பின்னணிப் பாடகரான இசைத் தென்றல் திருச்சி லோகநாதனின் மகனாவார்.

## இசைப்பயணம்
தீபன் சக்ரவர்த்தி தன் இசைப்பயணத்தை 1974 ஆம் ஆண்டு தொடங்கினார். பல்வேறு மேடை நிகழ்ச்சிகளில் பாடிப் புகழ்பெற்றார். 1975 ஆம் ஆண்டு முதன் முதலாக அகில இந்திய வானொலி நிலையத்தில் பாடுவதற்காக இசையமைப்பாளர் டி. ஆர். பாப்பாவினால் அறிமுகம் செய்யப்பட்டார். அதே ஆண்டு பொதிகைத் தொலைக்காட்சியிலும் தஞ்சை வாணன் அறிமுகம் செய்தார். 1978 ஆம் ஆண்டிலிருந்து நிறைய மேடை நிகழ்ச்சிகளில் பல்வேறு நாடுகள் சென்று பாடி வந்தார்.

## நடிகராக
தீபன் சக்கரவர்த்தி ஜி. என். ரங்கராஜன் இயக்கிய ராணித்தேனீ படத்தில் கதாநாயகனாக நடித்துள்ளார். ஈரோடு முருகேஷ் இயக்கிய மாறுபட்ட கோணங்கள் திரைப்படத்தில் நடித்துள்ளார். இவர் 2007 ஆம் ஆண்டில் வெளிவந்த வீரமும் ஈரமும் என்னும் தமிழ்ப் படத்தில் காவல்துறை அதிகாரியாக நடித்துள்ளார்.

தூர்தர்சனில் "எத்தனை மனிதர்கள்", சன் தொலைக்காட்சியின் "மேகலா", இராஜ் தொலைக்காட்சியின் "ஆறு மனமே ஆறு" போன்ற பல தமிழ்த் தொலைக்காட்சித் தொடர்களிலும் நடித்தார்.  இவர் சன் தொலைக்காட்சியின் "மகராசி" தொடரிலும் நடித்தார்.

## திரைப்படவியல்
;நடித்த திரைப்படங்கள்
* ராணித்தேனீ (1982)
* வீரமும் ஈரமும் (2007)
* அராசங்கம் (2008)
* வாமனன் (2009)

;பின்னணிப் பாடகராக

;இசையமைப்பாளராக
**[[கொஞ்சம் பேசினால் என்ன]]* (2024)
**[[வீராயி மக்கள்]]* (2024)

## மேற்கோள்கள்

பகுப்பு:இந்தியத் திரைப்படப் பாடகர்கள்‎
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இசையமைப்பாளர்கள்
வீட்டோ

**வீட்டோ** எனும் இலத்தீன் சொல்லிற்கு *நான் தடை செய்கிறேன்*  எனப்பொருளாகும். ஒரு அமைப்பு அல்லது சட்டமியற்றும் அமைப்பு நிறைவேற்றும் தீர்மானங்களை தடை செய்வதே வீட்டோ ஆகும்.  
 
## வரலாறு
பண்டைய ரோம் நாட்டில் ரோமை செனட் சபையில் இயற்றும் கொடும் சட்டங்களை தடை செய்து மக்களைக் காக்க, ரோமை நாட்டு நீதிபதிகளுக்கு வீட்டோ எனும் தடை அதிகாரம்    இருந்தது.

### ஐக்கிய நாடுகள் பாதுகாப்பு அவை
ஐக்கிய நாடுகளின் பாதுகாப்பு அவையில் கொண்டு வரப்படும் தீர்மானத்தை வீட்டோ அதிகாரம் பெற்ற  நாடுகளான  சீனா, பிரான்ஸ், சோவியத் ஒன்றியம் தற்பொழுது ரஷ்யா, ஐக்கிய இராச்சியம் (இங்கிலாந்து) மற்றும் ஐக்கிய அமெரிக்கா ஆகிய ஐந்து நாடுகளுக்கு உள்ளது.

### ஐக்கிய அமெரிக்கா நாடுகள்
ஐக்கிய அமெரிக்க நாடுகளின்  கீழவை மற்றும்  செனட் அவையில் இயற்றிய சட்டங்களை, அந்நாட்டின் அதிபருக்கு தடை செய்யும் அதிகாரம் உள்ளது.
அமெரிக்க நாட்டு அதிபர் வீட்டோ அதிகாரத்தின் மூலம் தடை செய்த ஒரு சட்டத்தை, மீண்டும் அந்நாட்டின் கீழவையிலும்; மேலவையிலும் மூன்றில் இரண்டு பங்கு உறுப்பினர்களின் வாக்குகளால் நிறைவேற்றப்ப்படலாம்.
எ. கா. செப்டம்பர் 11, 2001 தாக்குதல்கள் தொடர்பாக சவுதி அரேபியா  மீது வழக்கு தொடுக்க வழி செய்யும் சட்ட  மசோதாவிற்கு, அந்நாட்டின் அதிபர் பராக் ஒபாமாவின் வீட்டோ அதிகாரத்தை  மீறி, அந்நாட்டு நாடாளுமன்றம் ஒப்புதல் வழங்கியுள்ளது.

## மேற்கோள்கள்


## வெளி இணைப்புகள்
* Regular Vetoes and Pocket Vetoes: An Overview (report) by Kevin R. Kosar
* Senate Reference Webpage on Vetoes, which includes lists of vetoes from 1789 to the current day.
*ஐ.நா.வில் வீட்டோ அதிகாரம்: பாகிஸ்தான் கடும் விமர்சனம்

பகுப்பு:அரசியல்
பகுப்பு:ஐக்கிய நாடுகள் சபை
அமிர்சர் ஏரி

**அமிர்சர் ஏரி** அல்லது **ஹமிர்சர் ஏரி**  (*Hamirsar Lake*); இது, இந்தியாவின், குஜராத் மாநில கட்ச் மாவட்டத்திலுள்ள, புஜ் நகரத்தின் இதயப் பகுதியில் மனிதர்களால் உருவாக்கப்பட்ட மிகப்பெரிய ஏரியாகும். 450 ஆண்டுகள் பழைமையான இந்த அமிர்சர் ஏரி, ஜடேஜாவின் (*Jadeja*) ஆட்சியாளரும், மற்றும் புஜ் நகரை நிறுவியவருமான "ராவ் அமீர்" (*Rao Hamir (1472-1524*) என்பவரால் நிர்மாணிக்கப்பட்டதாகும். பல பத்தாண்டுகளாக (*பல தசாப்தங்களாக*) உப்பு மற்றும் வறண்ட பூமியாக காணப்பட்ட கட்ச் மாவட்டம், இந்த ஏரியை உருவாக்கிய பின்னர் அப்பகுதி பாலைவனச்சோலையாக மாற்றம் பெற்றது. மூன்று ஆறுகளின் முதன்மை வரத்தாக அமையப்பெற்ற ஹமிர்சர் ஏரி, புஜ் நகரின் தண்ணீர்த் தேவைகளை நிறைவுசெய்கிறது.

## மேற்கோள்கள்

பகுப்பு:குஜராத்திலுள்ள ஏரிகள்
உலகக் கட்டிடக்கலை நாள்

**உலகக் கட்டிடக்கலை நாள்** (*World Architecture Day*) ஆண்டுதோறும் அக்டோபர் மாதத்தின் முதலாவது திங்கட்கிழமை அன்று கொண்டாடப்படுகிறது. சர்வதேச கட்டிடக் கலையினர் ஒன்றியம் 2005 ஆம் ஆண்டில் உலக கட்டிடக்கலை தினத்தை அறிவித்து கொண்டாடி வருகிறது. நமது வருங்கால நகரங்களையும் குடியிருப்புகளையும் வடிவமைப்பதில் உள்ள கூட்டுப் பொறுப்பை உலகிற்கு எடுத்துணர்த்தும் பொருட்டு இந்நாள் கொண்டாடப்படுகிறது.
 
கட்டிடக்கலை என்பது கட்டிடங்கள் வடிவமைப்புச் செய்வதற்கான கலையும், அறிவியலும் ஆகும். கட்டிடக் கலையானது கணிதம், அறிவியல், கலை, தொழில்நுட்பம், சமூக அறிவியல், அரசியல், வரலாறு, தத்துவம் போன்றவற்றுடன் தொடர்புடைய ஒரு பல்துறைக்களமாகும்.

## மேற்கோள்கள்

பகுப்பு:கட்டிடக்கலை
பகுப்பு:அக்டோபர் நிகழ்வுகள்
பகுப்பு:அக்டோபர் சிறப்பு நாட்கள்
எஸ். என். சுரேந்தர்

**௭ஸ். ௭ன் சுரேந்தர்** (*S. N. Surendar*) தமிழ்த் திரைப்படப் பின்னணிப் பாடகரும், பின்னணிக் குரல் கலைஞருமாவார். தமிழ், தெலுங்கு, மலையாளம், கன்னடம் ஆகிய மொழிகளில் பல்வேறு இசையமைப்பாளர்களின் இசையில் 500-இற்கும் மேற்பட்ட பாடல்களைப் பாடியுள்ளார். இவர் ஒரு தொழில்முறை பின்னணிக்குரல் கலைஞராகவும் உள்ளார். ஏறத்தாழ 600 திரைப்படங்களுக்கு பின்னணிக்குரல் கொடுத்துள்ளார்.  அவற்றில் 75-இற்கும் மேற்பட்ட திரைப்படங்களில் நடிகர் மோகனுக்கு பின்னணி பேசியுள்ளார். சுரேந்தர் *யாகசாலை* என்ற திரைப்படத்தில் நடித்துள்ளார்.

## தனிப்பட்ட வாழ்க்கை
சுரேந்தரின் மூத்த மகள் பல்லவி சுரேந்தர் ஒரு பின்னணிப் பாடகராவார். அவர் துபாயில் குடியேறியுள்ளார். சுரேந்தரின் மகன் ஹரி பிரசாந்த் அந்நியன் திரைப்படத்தில் இளம் விக்ரம் கதாபாத்திரத்தில் நடித்தார். சுரேந்தர் ஷோபா சந்திரசேகரின் சகோதரர், இயக்குநர் எஸ்.ஏ.சந்திரசேகரின் மைத்துனர், விஜயின் தாய்மாமா.

## திரைப்படப் பட்டியல்
### நடித்த திரைப்படங்கள்

### பின்னணிக்குரல் கலைஞராக

## பாடிய பாடல்களில் சில

## விருதுகள்
* சுரேந்தர் 1999 ஆம் ஆண்டிற்கான தமிழ்நாடு அரசின் கலைமாமணி விருது பெற்றார்.
* 2005 இல் தமிழ்நாடு அரசின் சிறந்த பின்னணிக் குரல் கலைஞருக்கான விருதைப் பெற்றார்.

## மேற்கோள்கள்

## வெளி இணைப்புகள்
* 

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:சென்னைப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:தமிழ்த் திரைப்பட நடிகர்கள்
சான் மரீனோ அளவுகோல்

**சான் மரீனோ அளவுகோல்** *(San Marino Scale)* சாத்தியம் உள்ள வேற்றுக் கிரக புத்திசாலித்தனமான உயிர்களை இலக்காகக் கொண்டு, பூமியில் இருந்து மேற்கொள்ளப்படும் பரிமாற்றங்கள் தொடர்புடைய ஆபத்துக்களை மதிப்பிடுவதற்குப் பரிந்துரைக்கப்படும் ஒர் அளவுகோலாகும். 2005 ஆம் ஆண்டு  சான் மரீனோவில் நடைபெற்ற மாநாட்டில் இவான் அல்மார் இந்த அளவுகோலைப் பரிந்துரைத்தார். வியாழன், சனி மற்றும் நெப்டியூன்     கோள்களில் இருந்து வெளியிடப்படும் வானொலிகள் இம்மாதிரியில் கருதப்படவில்லை. பின்னர், இந்தியாவில் 2007 ஆம் ஆண்டு ஐதராபாத்தில் நடைபெற்ற, அனைத்துலக விண்வெளிப் பயணவியல் கழகத்தின் கூட்டத்தில், இவ்வமைப்பைச் சேர்ந்த வேற்றுலக உயிரி தேடல் திட்டத்தின் நிரந்தர ஆய்வுக்குழு சான் மரினோ அளவுகோலை ஏற்றுக்கொண்டது. 
## தரவகை அளவுகோல்

## மேற்கோள்கள்

பகுப்பு:விண்வெளி
பகுப்பு:விண்வெளி அறிவியல்
காரோ மொழி

**காரோ மொழி** (*Garo*) இந்திய மொழிகளில் ஒன்றாகும். இம்மொழி மேகாலயா மாநிலத்தின் காரோ மலைத்தொடர்களில் பரவலாக பேசப்படுகிறது. மேலும் அஸ்ஸாம், திரிபுரா ஆகிய இந்திய மாநிலங்களிலும் வங்காளதேசத்திலும் பேசப்படுகிறது.

## மொழியின் விவரங்கள்
காரோ மொழி திபெத்திய-பர்மிய மொழிக் குடும்பத்தின் |சீன-திபெத்திய மொழிக்குடும்பத்தின்]] கிளை மொழிக்குடும்பமான போடோ-காரோவைச் சேர்ந்தது.2001 மக்கட்தொகை கணக்கெடுப்பின் படி இந்தியாவில் 889,000 மக்கள் காரோ மொழியைப் பேசுகிறார்கள்.வங்காளதேசத்தில் 130,000 மக்கள் காரோ மொழியை பேசுகிறார்கள்.இம்மொழி மேகாலயா மாநிலத்தின் அலுவல் மொழியாகவும் பயன்படுத்தப்படுகிறது.
## இதனையும் காண்க
* காரோ மக்கள்
* காரோ மலை
## மேற்கோள்கள்

*Burling, Robbins. 2003. ''The Language of the Modhupur Mandi'', Volume 1. Ann Arbor, MI: Michigan Publishing, University of Michigan Library 
*Ager, Simon. "Garo". Omniglot, 1998-2015
*SIL International. "Garo". Ethnologue, 2014
* Burling, Robbins and Joseph, U.V. 2006. *A Comparative Phonology of Boro Garo Languages*. Mysore: Central Institute of Indian Languages
* Breugel, Seino van. 2009. *Atong-English Dictionary*. Tura: Tura Book Room

பகுப்பு:இந்திய மொழிகள்
பகுப்பு:மேகாலயா
உண்மையான கட்டுப்பாட்டுக் கோடு

**உண்மையான கட்டுப்பாட்டுக் கோடு** அல்லது **மெய்யான கட்டுப்பாட்டுக் கோடு** (*Line of Actual Control -LAC*), இந்தியா மற்றும் சீனாவுக்கும் இடையே அமைந்த செயலூக்கும் கொண்ட எல்லைக்கோடாகும். 4057 கிலோ மீட்டர் நீளம் கொண்ட இக்கட்டுப்பாட்டுக் கோடு இந்தியாவின் ஐந்து மாநிலங்களைக் கடக்கிறது. அவை: மேற்கில் லடாக், நடுவில் உத்தரகாண்ட் மற்றும் இமாசலப் பிரதேசம், கிழக்கில் சிக்கிம் மற்றும் அருணாசலப் பிரதேசம் ஆகும். இந்திய சீனப் போருக்குப் பின்னர், இருநாடுகளின் எல்லையாக உண்மையான கட்டுப்பாட்டுக் கோடு விளங்குகிறது.

அக்டோபர் 2013-இல் இந்திய-சீன நாடுகள்,  எல்லையில் பதற்றம் ஏற்படாமல் இருக்க, எல்லைக் கட்டுப்பாட்டு கோட்டருகில் இரு நாட்டு இராணுவப்படைகளும் ரோந்து சுற்றி வர உடன்படிக்கை செய்து கொண்டன.

## இதனையும் காண்க
* அக்சாய் சின்
* சியாச்சின் பனியாறு
* கட்டுப்பாட்டு கோடு
* இந்திய சீனப் போர்
* தவுலத் பெக் ஓல்டி
* துர்புக்-சியோக்-தவுலத் பெக் ஓல்டி சாலை
* சியோக் ஆறு
* கல்வான் நதி
* பாங்காங் ஏரி 
* திஸ்கித்
* துர்புக்

## மேற்கோள்கள்

### வெளி இணைப்புகள்
* Why China is playing hardball in Arunachal by Venkatesan Vembu, Daily News & Analysis, 13 May 2007
* Two maps of Kashmir: maps showing the Indian and Pakistani positions on the border.
*கட்டுப்பாட்டு எல்லைக் கோடு மற்றும் மெய்யான கட்டுப்பாட்டு கோடு என்றால் என்ன?

 பகுப்பு:இந்தியப் புவியியல்
பகுப்பு:சீனப் புவியியல்
பகுப்பு:பன்னாட்டு எல்லைகள்
பகுப்பு:எல்லைக்கோடுகள்
கூகுள் அலோ

**கூகுள் அலோ** என்பது கூகுள்  தயாரித்துள்ள  ஒரு   உடனடித் தகவற்பரிமாற்றம் செய்ய உதவும்   கைபேசி பயன்பாடு (mobile app) ஆகும். இந்த அலோவில் உள்ள புத்திசாலித்தனமான பதில் அனுப்பும்  தொழில்நுட்பம் மூலம் ஒருவர் தட்டச்சு உதவி இல்லாமலே பதில் செய்தி அனுப்ப இயலும். அலோ மே 18, 2016 அன்று கூகிளின்  மேம்பாட்டாளர் மாநாட்டில் (கூகிள் I / O) அறிவிக்கப்பட்டு செப்டம்பர் 21, 2016 அன்று தொடங்கப்பட்டது. இந்த அலோ பயன்பாடு ஆண்ட்ராய்டு மற்றும் ஐஓஎஸ் இயங்குதளங்களில் கிடைக்கும்.

## வரலாறு
அலோ, கூகுள் மேம்பாட்டாளர் மாநாட்டில் (Google I/O) மே 18, 2016 அன்று அறிவிக்கப்பட்டது. அந்த நேரத்தில் கூகிள் 2016 கோடைகாலத்தில் அலோ வெளியிடப்படும் என்று கூறப்பட்டது. அறிவித்தது போலவே,  கூகிள் செப்டம்பர் 21, 2016 அன்று அலோவை வெளியிட்டது.

## அம்சங்கள்
அலோ தொலைபேசி எண்களைச் சார்ந்தது.
### இயல்புநிலையில்
அலோவின் "ஸ்மார்ட் பதில்" செயல்பாடு, கூகிள் இயந்திர கற்றல் தொழில்நுட்பத்தைப் பயன்படுத்தி ஒருவர் என்ன பதில் செய்திகள் அனுப்பலாம் என்று பரிந்துரைக்கும். பயன்பாட்டாளர் தமக்குத் தேவையான பதிலைத்  தேர்தெடுத்து அனுப்பலாம்.  பதில்களைப் பரிந்துரைக்கும் பொருட்டு, அப்பயனருக்கு வரும் படிமங்களையும் அலோ ஆராய்கிறது. கூகிள் அகப்பெட்டி (Inbox) பயன்பாட்டில் காணப்படும் ஸ்மார்ட் பதில் அம்சம் போன்று, காலப்போக்கில் பயனர் நடத்தையில் இருந்து அலோவும் அதன் பரிந்துரைகளை மேம்படுத்திக் கொள்கிறது. உரையாடலுக்கான மெய்நிகர் உதவியாகவுள்ள ”கூகுள் அசிஸ்டெண்ட்”க்கு உதவும்  பயன்பாடுகளுள் அலோவும் ஒன்றாகும்.

### மறைவு நிலை
காலாவதியாகும் அரட்டைகள், தனிப்பட்ட அறிவிப்புகள் இறுதிவரை மறையாக்கம் (end-to-end encryption) ஆகியவற்றை உள்ளடக்கிய மறைவு நிலையானது (Incognito mode) அலோவில் ஒரு விருப்பத் தேர்வாக உள்ளது.

## ஏற்றுக் கொள்ளுதல்
### மெய்நிகர் உதவி
பிசி வேர்ல்டின் மார்க் ஹேச்மேன் அலோவிற்கு சாதகமான திறனாய்வைக் கொடுத்துள்ளார்.

### விருப்ப மறையாக்கம்
கூகிள் அலோ அறிமுகப்படுத்தப்பட்டதைத் தொடர்ந்து அதில் இறுதி வரை மறையாக்கம் இயல்பாக அணைக்கப்பட்டு நிறுத்தப்பட்டுள்ளதால் அரசின் கண்காணிப்புக்கு வழிவகுத்துக் கொடுப்பதாக, பாதுகாப்பு வல்லுநர்களும் அந்தரங்க உரிமைக்காக குரல்கொடுப்போரும்  விமர்சிக்கின்றனர்.

### செய்தி தக்கவைப்பு
அலோ முதல் அறிமுகப்படுத்தப்பட்ட போது, அதன் டெவலப்பர்கள் மட்டும் தற்காலிகமாகக் மறைநிலை அல்லாத செய்திகளை  சேமிப்பது  பற்றி பேசினார்கள்.

## மேலும் பார்க்க
* Comparison of instant messaging clients
* Google Duo
* Google Hangouts
* Spaces (app)

## மேற்கோள்

பகுப்பு:தகவல் தொடர்பு
பகுப்பு:ஆண்ட்ராய்டு மென்பொருட்கள்
பகுப்பு:பல்லியக்குதள மென்பொருட்கள்
பகுப்பு:ஐஓஎஸ் மென்பொருட்கள்
2-புளோரோயெத்தனால்

2-புளோரோயெத்தனால் (2-Fluoroethanol) CH2FCH2OH என்ற வேதிவாய்ப்பாடு கொண்ட ஒரு வேதிச் சேர்மம் ஆகும். புளோரினேற்றம் அடைந்த இவ்வெளிய ஆல்ககால் ஒரு நிறமற்ற நீர்மமாகக் காணப்படுகிறது. எலிமருந்து, பூச்சிக்கொல்லி மற்ரும் மென்னுண்ணிக்கொல்லி முதலிய பயன்பாட்டுக் காரணங்களுக்காக 2-புளோரோயெத்தனால் தயாரிக்கப்படுகிறது. புளோரோ அசிட்டிக் அமிலமாக இச்சேர்மம் எளிதில் ஆக்சிசனேற்றம் அடைகிறது. புளோரோ எத்தனாலின் உயிர்கொல்லும் அளவு அதிகம் (10மி.கி/கி.கி) என்பதால் அதுவொரு உயர் நச்சாகக் கருதப்படுகிறது. இருபுளோரோ மற்றும் முப்புளோரோயெத்தனால்கள் இந்த அளவுக்கு நச்சுத்தன்மையற்றவைகளாகும்.

## மேலும் காண்க
*ஐக்கிய அமெரிக்க சுற்றுச்சூழல் பாதுகாப்பு நிறுவனம்
*பேரிடர் மேலாண்மை

## மேற்கோள்கள்

பகுப்பு:கரிம புளோரைடுகள்
பகுப்பு:ஆல்ககால்கள்
பகுப்பு:கொரிப்பனக் கொல்லிகள்
பகுப்பு:புளோரோயெத்தில் சேர்மங்கள்
பகுப்பு:2-கார்பன் அணு கரிமச் சேர்மங்கள்
திரு. வி. க. நகர்

**திரு. வி. க. நகர்** (*Thiru. Vi. Ka Nagar*) என்பது திரு. வி. கல்யாணசுந்தரத்தின் பெயரால் வழங்கப்படும் சென்னையின் முக்கியமான பகுதிகளில் ஒன்றாகும். இவ்விடம் வடக்கு சென்னையில் உள்ளது. முற்றிலும் நகரமயமாக்கப்பட்டுள்ளதால் சென்னையின் முக்கியமான பகுதிகளுள் ஒன்றாக திகழ்கிறது.

## தொகுதி
இந்த திரு. வி.க. நகரின் பெயரில் ஒரு தொகுதி உள்ளது. ஆனால் இந்தப் பகுதி புதிதாக உருவக்கப்பட்ட தொகுதியான கொளத்தூர் தொகுதியின் ஓர் அங்கமாக திகழ்கிறது. இப்பகுதியின் பெயரில் உள்ள திரு. வி.க. நகர் தொகுதியைச் சேர்ந்த பகுதிகள் பெரம்பூர், ஓட்டேரி, அயனாவரம், புளியந்தோப்பு மற்றும் பட்டாளம் ஆகும்.

## பிரபலமான பகுதிகள்
திரு. வி. க. நகரில் பல திரையரங்குகள் மற்றும் பூங்காக்கள் உள்ளன. இப்பகுதியைச் சார்ந்த பெரம்பூரில் உள்ள பேரங்காடியே வடக்கு சென்னையின் முதல் பேரங்காடி ஆகும். இவ்வூரே சென்னையின் முதல் டிஸ்கோ தண்ணீர் பூங்காவை கொண்டுள்ளது. இதன் பெயர் முரசொலி மாறன் மேம்பாலப் பூங்கா என்பதாகும்.

## மேற்கோள்கள்

பகுப்பு:சென்னை சுற்றுப் பகுதிகள்
கிருஷ்ணசந்தர்

**கிருஷ்ணசந்தரன்** (*Krishnachandran*) இந்தியத் திரைப்படப் பின்னணிப் பாடகரும், நடிகரும் பின்னணிக் குரல் கலைஞருமாவார்.

## விருதுகள்
* 1994 சிறந்த பின்னணிக் குரல் கலைஞருக்கான கேரள மாநில திரைப்பட விருது (கபூலிவாலா- வினீத்)
* 1997 சிறந்த பின்னணிக் குரல் கலைஞருக்கான கேரள மாநில திரைப்பட விருது

## பாடிய சில பாடல்கள்

## மேற்கோள்கள்

## வெளி இணைப்புகள்
*
*Krishnachandran at MSI

பகுப்பு:கேரள மாநில திரைப்பட விருது வென்றவர்கள்
பகுப்பு:வாழும் மக்கள்
பகுப்பு:1960 பிறப்புகள்
பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்படப் பின்னணிப் பாடகர்கள்
கிருஷ்ணராஜ்

**கிருஷ்ணராஜ்** (*Krishnaraj;* பிறப்பு 25 திசம்பர் 1951), தமிழ்நாட்டைச் சேர்ந்த திரைப்படப் பின்னணிப் பாடகர் மற்றும் முன்னாள் உதவி இசையமைப்பாளர் ஆவார். மொத்தம் 3,000 பாடல்களுக்கு மேல் பாடியவராக அறியப்படுகிறார். தமிழகத் திரைப்படத் துறைக்கு முன்னூறுக்கும் மேற்பட்ட பாடல்களை வழங்கியுள்ளார்.

## வாழ்க்கைக் குறிப்பு
சேலம் மாவட்டம் வீரபாண்டி ஊராட்சி ஒன்றியத்துக்கு உட்பட்ட வேம்படிதாளம் எனும் ஊரில்  25 திசம்பர் 1951 அன்று  நெசவுத்தொழில் பின்னணி கொண்ட வரதம்மாள் - அ. இராமசாமி இணையருக்குப் பிறந்தார் கிருஷ்ணராஜ். இவர் பெற்றோர் இசையறிவு பெற்றிருந்தனர். இவரின் ஐந்து அண்ணன்களில் இருவர் கலை ஈடுபாடு கொண்டவர்கள். வேம்படிதாளத்திலேயே இடைநிலைப் பள்ளி இறுதி (1971) பயின்றார். அதன்பின் 10 ஆண்டுகள் நெசவுத்தொழிலில் ஈடுபட்டார். இக் காலகட்டத்தில் "கேள்வி ஞான" அடிப்படையில் பாடல்கள் பாடவும் இசைக்கருவிகள் வாசிக்கவும் பழகினார். சேலம் சௌந்தர் நாடகக்குழுவில் உறுப்பினராகப் பணியாற்றினார்.

தமிழ்நாட்டின் தலைநகர் சென்னையில் உள்ள தமிழ்நாடு அரசு இசைக் கல்லூரியில் சேர்ந்த இவருக்கு. நாதஸ்வர வித்துவான் நடேசன், பி. ராஐம் , கே. வி. நாராயணசுவாமி, ஆர். வேதவல்லி, பி. கிருஷ்ணமூர்த்தி, வி. ஆர். கிருஷ்ணன், பிரேமா ஆகியோர் ஆசிரியர்களாக விளங்கினர்.1984-இல் இசைக் கல்லூரி வழங்கிய *சங்கீத வித்வான்* மற்றும் *சிறந்த மாணவர்* விருதுகளை அன்றைய தமிழ்நாட்டு முதலமைச்சர் ம. கோ. இராமச்சந்திரனிடம் பெற்றார். அதே ஆண்டில் இசையமைப்பாளர் ஆர். ராமானுஜனின் உதவியாளராக *ஆரா* (Arah) எனும் திரைப்படத்துக்காகப் பணியாற்றினார். எனினும் அப் படம் சில காரணங்களால் வெளியாகவில்லை. வேறு சில இசையமைப்பாளர்களுக்காக இந்து மற்றும் கிறித்தவ இறை நிகழ்வுகளில் பாடல்களைப்  பாடினார்.  திரை வாய்ப்புகளையும் தேடத் தொடங்கினார்.

*[[காதல் கோட்டை]]* (1996) திரைப்படத்தில் இடம்பெற்ற *வெள்ளரிக்கா பிஞ்சு வெள்ளரிக்கா* பாடலின் வழியே கவனம் பெற்றார். ''பொற்காலம்'' (1997) திரைப்படத்தின் *தஞ்சாவூரு மண்ணு ௭டுத்து*  பாடலுக்கு, சிறந்த பின்னணிப் பாடகருக்கான தமிழக அரசின் திரைப்பட விருது பெற்றார். இப் பாடலுக்காக, முன்னாள் சிங்கப்பூர் குடியரசுத் தலைவர் செல்லப்பன் இராமநாதனின் (1924-2016) நேரடிப் பாராட்டையும் பெற்றார். 2016-இல் இராமநாதன் மறைந்தபின் அவரின் இறுதி ஊர்வலத்தில் இப்பாடல் இசைக்கப்பட்டது.

## பாடல் பட்டியல் (பகுதியளவு)

## விருதுகள்
தம்ஸ் அப் விருது, ருச்சி விருது, ரோஜா விருது மற்றும் சினிமா எக்ஸ்பிரஸ் விருதுகளைப் பெற்றார். தமிழ்நாடு அரசின் அமைப்பான தமிழ்நாடு இயல் இசை நாடக மன்றம் வழங்கிய கலைமாமணி விருதும் பெற்றார்.

## மேற்கோள்கள்

## வெளி இணைப்புகள்
*R.Krishnaraj, இலட்சுமண்சுருதி இசைக்குழு இணையபக்கம் 
*ஆர். கிருஷ்ணராஜ் பாடிய திரைப்படப் பாடல்களின் பட்டியல் - Spicyonion.com
*கிருஷ்ணராஜ் பாடல்கள் - Jiosaavn
*கிருஷ்ணராஜ் - வாழ்க்கைக் குறிப்பு
*இவையெல்லாம் இவர் பாடிய பாடல்களா? | பாடகர் கிருஷ்ணராஜ் குறித்த பதிவு | biography of singer krishnaraj

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:சேலம் மாவட்ட மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:இந்தியத் திரைப்படப் பாடகர்கள்
மகேசு பட்

**மகேஷ் பட்** (*Mahesh Bhatt* பிறப்பு 1948, செப்டம்பர் 20);இந்திய பிரபல இந்தித், திரைப்பட இயக்குநரும், தயாரிப்பாளரும், திரைக்கதை ஆசிரியருமாவார். இவர் தேசிய திரைப்பட விருது, ‘சிறப்பு நடுவர் குழு’ விருது (*Special jury*), நர்கிசு தத் விருது (*Nargis Dutt Award*), மற்றும் பிலிம்பேர் விருதுகள் உள்ளிட்ட ஏராளமான விருதுகளைப் பெற்றுள்ளார். மகேசு பட், ஐக்கிய அமெரிக்காவின் ‘டீச் எய்ட்ஸ்’ (*TeachAIDS*) என்ற தன்னார்வ அமைப்பின் ஆலோசனைக் குழுவில் உறுப்பினராகவும் செயல்பட்டு வருகிறார்.

## வாழ்க்கைக் குறிப்பு

மகேசு பட், 1948, செப்டம்பர் 20இல்  மும்பையில் பிறந்தார். இவரது சிறுவயதிலேயே இவரது பெற்றோர்கள் பிரிந்ததனர். இவர் தனது தாய் ஷிரின் முகமது அலியின் அரவணைப்பில்  வளர்க்கப் பட்டார் (இவரின் தந்தை  'நானாபாய் பட்', ஒரு இயக்குநர் மற்றும் தயாரிப்பாளர் ஆவார்). மகேசு பட்டின் தந்தை ஒரு இந்து சமயத்தைச் சார்ந்த குசராத்தி பிராமணராகவும்,  மற்றும் தாயார் தாவூதி போரா பின்னணியில் உருவான குசராத்தி இசுலாமிய சமூகத்தைச் சார்ந்தவராக இருந்தது குறிப்பிடத்தக்கது.

### இயக்குநர்
மகேசு பட் தவரது குடும்ப நண்பர் ஒருவரின் உதவியால் *ராஜ் கோஸ்லா* என்பவரிடம் துணை இயக்குநராக சேர்ந்தவர், தனது 21ஆவது வயதிலேயே இயக்குநராக அறிமுகமானார். 1984இல் இவர் தயாரித்த ‘ஸாரான்ஷ்’ திரைப்படம் 14ஆவது மாஸ்கோ சர்வதேசத் திரைப்பட விழாவில் திரையிடப்பட்டது. மேலும், 1986இல் வெளிவந்த ‘நாம்’ திரைப்படம் இவரது முதல் வர்த்தகத் திரைப்படமாக கருதப்பட்டது.

## மேற்கோள்கள்

## வெளி இணைப்புகள்
* 

பகுப்பு:இந்தித் திரைப்பட இயக்குநர்கள்
பகுப்பு:இந்தியத் தொலைக்காட்சி இயக்குநர்கள்
பகுப்பு:வாழும் மக்கள்
பகுப்பு:1948 பிறப்புகள்
பகுப்பு:மும்பையைச் சேர்ந்தவர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:தேசிய திரைப்பட விருது வென்றவர்கள்
இயோசினோரி ஓசூமி

(பிறப்பு பிப்பரவரி 9, 1945) ஓர் சப்பானிய உயிரணுவியல் ஆய்வாளர்.  உயிரணுக்கள் சிலசூழல்களில் தன்னையே அழித்துக்கொள்கின்றன. உயிரணுக்கள் தன்னையே அழித்துக்கொள்ளும் இத்துறையில் இவர் பெயர் நாட்டியவர். 2016 ஆண்டிற்கான உடலியக்கவியல் மருத்துவ நோபல் பரிசை வென்றுள்ளார். இயோசினோரி ஓசூமி தோக்கியோ தொழினுட்பக் கழகத்தில் முன்னெல்லை ஆய்வு நடுவத்தில் பேராசிரியராகப் பணியாற்றுகிறார்.  இவர் அடிப்படை அறிவியல் பிரிவுக்கான கியோட்டோ பரிசை 2012 இல் வென்றார்

## வாழ்க்கைக் குறிப்பு
ஓசூமி பிப்பிரவரி 9, 1945 இல் சப்பானில் புக்குவோக்கா (Fukuoka) என்னுமிடத்தில் பிறந்தார்.  1967 ஆம் ஆண்டு அறிவியலில் இளநிலைப் பட்டம் பெற்றார். பின்னர் 1974 இல் 'D.Sci' என்னும் முனைவர்ப்பட்டம் பெற்றார். இவ்விரண்டையுமே தோக்கியோ பல்கலைக்கழகத்தில் பெற்றார். 1974-77 காலப்பகுதியில் அமெரிக்காவில் நியூயார்க்கு நகரத்தில் உள்ள இராக்கபெல்லர் பல்கலைக்கழகத்தில் முதுமுனைவராக ஆய்வு செய்தார்.

இவர் பின்னர் தோக்கியோ பல்கலைக்கழகத்துக்கு 1977 இல் இணை ஆய்வாளராகச் சேர்ந்தார். பின்னர் 1986 இல் விரிவுரையாளராக உயர்ந்தார். அதன் பின்னர் 1988 இல் இணைப்பேராசிரியராக உயர்ந்தார். 1996 இல் ஓக்காசாக்கி நகரத்தில் உள்ள அடிப்படை உயிரியலுக்கான நாடளாவிய கழகத்தில் (National Institute for Basic Biology) பேராசிரியராகச் சேர்ந்தார். அதன் பின்னர் 2004 முதல் 2009 வரை சப்பானில் உள்ள அயாமா (Hayama) என்னுமிடத்தில் உள்ள முன்னேறிய பட்ட ஆய்வுகளுக்கான பல்கலைக்கழகத்திலும் (Graduate University for Advanced Studies) பேராசிரியராக இருந்தார்  2009 இல் மூன்றுபதவிகளையும் கொண்டிருக்கும் நிலைக்கு நகர்ந்தார். அடிப்படை உயிரியலுக்கான நாடளாவிய கழகத்திலும், முன்னேறிய பட்ட ஆய்வுகளுக்கான பல்கலைக்கழகத்திலும் ஓய்வுநிலைப் பேராசிரியராகவும், தோக்கியோ தொழினுட்பக் கழகத்தில் பேராசிரியராகவும் இருந்தார். 2014 இல் ஓய்வு பெற்றபிறகு தோக்கியோ தொழினுட்பக் கழகத்தின் புத்தாக்க ஆய்வுகளுக்கான கழகத்தில் (Institute of Innovative Research) பேராசிரியராக இருந்தார். தற்பொழுது அதே கழகத்தின் தலைவராக இருக்கின்றார்.

2016 இல் உடலியக்கவியல் மருத்துவத்துறைக்கான நோபல் பரிசை வென்றார். இது உயிரணுக்கள் தன்னை அழிக்கும் (*autophagy*) முறைகளை விளக்கியமைக்காக வழங்கப்பட்டது.

## படைப்புகள்

* 
* 
* 
* 
* 
* 
* 

## மேற்கோள்களும் அடிக்குறிப்புகளும்

பகுப்பு:சப்பானிய உயிரியலாளர்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:1945 பிறப்புகள்
பகுப்பு:வாழும் மக்கள்
பகுப்பு:நோபல் பரிசு பெற்ற சப்பானியர்கள்
பி. எஸ். சிவபாக்கியம்

**பி. எஸ். சிவபாக்கியம்** தமிழ்த் திரைப்பட நடிகையும் பாடகியுமாவார். இவர் பாடிய பாடல்கள் கிராமப்போன் இசைத்தட்டுகளில் பதிவு செய்யப்பட்டவை இவரின் சிறப்பாகும். இவர் பாடிய *வண்ணான் வந்தானே...* எனும் பாடல் அக்காலத்தில் புகழ்பெற்ற ஒன்றாகும். பிற்காலத்தில் தாய் கதைப்பாத்திரங்களில் நடித்தார். 

## நடித்த திரைப்படங்களின் பட்டியல்
# ஸ்ரீ கிருஷ்ண லீலா (1934) 
# திரௌபதி வஸ்திராபகரணம் (1934) 
# நல்லதங்காள் (1935) 
# பக்த துருவன் (1935) 
# பீஷ்மா (1936) - இந்தத் திரைப்படத்தில் நகைச்சுவைக் காட்சிகளில் நடித்தார்.
# லீலாவதி சுலோசனா (1936)
# மிஸ் சுந்தரி (1937) 
# பாண்டுரங்கன் (1939) 
# பக்த கௌரி (1941) - இந்தத் திரைப்படத்தில் எஸ். டி. சுப்பையாவின் அம்மாவாக நடித்தார். கொடுமைகள் செய்யும் மாமியார் கதைப்பாத்திரமாகும். 
# அருந்ததி (1943) 
# திவான் பகதூர் (1943)
# ஆரவல்லி சூரவல்லி (1946), 
# போஜன் (1948) 
# ஞானசௌந்தரி (1948) 
# திருமழிசை ஆழ்வார் (1948)
# மாமியார் (1953)

## மறைவு
சிவபாக்கியம், மகிழுந்து விபத்து ஒன்றில் உயிரிழந்தார்.

## மேற்கோள்கள்

## வெளி இணைப்புகள்
* - பி. எஸ். சிவபாக்கியம் பாண்டுரங்கன் திரைப்படத்தில் எம். ஆர். கிருஷ்ணமூர்த்தியுடன் பாடிய ஒரு பாடல்
* - ஆரவல்லி சூரவல்லி (1946) திரைப்படத்தில் பி. எஸ். சிவபாக்கியம் பாடிய பாடல்.

பகுப்பு:தமிழ்த் திரைப்பட நடிகைகள்
அசிட்டிக் ஆக்சாலிக் நீரிலி

**அசிட்டிக் ஆக்சாலிக் நீரிலி** *(Acetic oxalic anhydride)* C6H6O6 என்ற வேதியியல் வாய்ப்பாடும் (H3C-(C=O)-O-(C=O)-)2 என்ற கட்டமைப்பு வாய்ப்பாடும் கொண்ட ஒரு வேதிச்சேர்மம் ஆகும். இச்சேர்மம் ஒரு கலப்பு நீரிலி வகையாகப் பார்க்கப்படுகிறது. முன்னர் 2:1 என்ற மூலக்கூற்று விகிதத்தில் அசிட்டிக் அமிலமும் (H3C-(C=O)OH), ஆக்சாலிக் அமிலமும் ((-(C=O)OH)2) சேர்ந்து இரண்டு நீர் மூலக்கூறுகளை இழப்பிற்குப் பின் அசிட்டிக் ஆக்சாலிக் நீரிலி உருவாகிறது.

## தயாரிப்பு

அசிட்டிக் ஆக்சாலிக் நீரிலியை மற்ற சில நீரிலிகளைப் போல நேரடியாக அமிலங்களிலில் இருந்து தயாரிக்க முடியாது. 1953 ஆம் ஆண்டு டபிள்யூ. எட்வார்டும் டபிள்யூ.எம். என்லெயும் தொகுப்பு முறையில் இச்சேர்மத்தைத் தயாரித்தனர். இதற்காக −5 ° செல்சியசு வெப்பநிலையில்,  டை எத்தில் ஈதர் உடன் அசிட்டைல் குளோரைடு சேர்த்து இதனுடன் வெள்ளி ஆக்சலேட்டை வினைபுரியச்செய்தார்கள். பின்னர், குறைவான அழுத்தத்தில் கரைப்பானை காய்ச்சி வடித்து அசிட்டிக் ஆக்சாலிக் நீரிலியை தயாரித்தனர். நீரற்ற ஆக்சாலிக் அமிலத்தை கீட்டினுடன் (H2C=C=O) சேர்த்தும் இதைத் தயாரிக்க முடியும்.

## பண்புகள்

அசிட்டிக் ஆக்சாலிக் நீரிலி நிறமற்ற, நிலைப்புத்தன்மையற்ற ஒரு படிகத் திண்மம் ஆகும். டை எத்தில் ஈதரில் கரையும். −3 ° செல்சியசு வெப்பநிலையில் அசிட்டிக் நீரிலி (H3C-(C=O)-)2O , கார்பனீராக்சைடு (CO
2), கார்பனோராக்சைடு (CO) சேர்மங்களாகச் சிதைவடையும். நீருடன் சேர்ந்து அசிட்டிக் அமிலமாகவும், ஆக்சாலிக் அமிலமாகவும் நீராற்பகுப்பு அடைகிறது . 
நீரற்ற ஆக்சாலிக் அமிலத்தை அசிட்டிக் நீரிலியால் சிதைக்கும் போது ஓர் இடைநிலைச் சேர்மமாக அசிட்டிக் ஆக்சாலிக் நீரிலி இருக்கக்கூடுமென்றும் ஊகிக்கப்படுகிறது .

## மேற்கோள்கள்

## இவற்றையும் காண்க
*ஆக்சாலிக் நீரிலி

பகுப்பு:அமில நீரிலிகள்
கொலம்பியாவின் ஆயுதமேந்திய புரட்சிப் படை

**கொலம்பியாவின் ஆயுதமேந்திய புரட்சிப் படை** (*Revolutionary Armed Forces of Colombia—People's Army*) அல்லது **எப்பார்க்** (*FARC*) என்பது தென் அமெரிக்கா கண்டத்தின் வடமேற்குப் பகுதியில் அமைந்துள்ள நாடான கொலொம்பியாவில் அரசுக்கு எதிராக 52 ஆண்டுகளாகப் போராடிக்கொண்டிருக்கும் மக்களின் போராட்ட அமைப்பு ஆகும். 1964 ஆம் ஆண்டு இந்த அமைப்பு துவங்கப்பட்டு இன்றுவரை போராட்டம் நடத்திக்கொண்டு உள்ளது. இவ்வமைப்பு அதிகமாக ஆய்தப்படையின் போர் உத்திகளை வகுத்து போராடிக்கொண்டு உள்ளது.

## மேற்கோள்கள்

## வெளி இணிப்புகள்

* Overview of Colombian-FARC Peace Process (English) 
* FARC Official Website (Spanish)
* Official website of the peace delegation of FARC (English)
* Second FARC Official Website  (Spanish)
* FARC profile, *[[Colombia Reports]]*
* Colombia Action Network 
* Colombia Solidarity Campaign
* "Evolution of the Colombian Civil War" – by Paul Wolf (collection of declassified U.S. government documents online)
* The Revolutionary Armed Forces of Colombia (FARC) and the Illicit Drug Trade, Ricardo Vargas Meza, Transnational Institute (TNI), June 1999
* Interview with Alfonso Lopez Caballero , *The Alligator*, 2 February 2009
* 
*  Who are the victims? - The aftermath of violence in Colombia – (Former combatants in Colombia's internal armed conflict spent two years painting their experiences. They face difficult decisions about what to remember, what to forget and how to forgive)

பகுப்பு:கொலம்பியா
கேம்போ டெல் செலியோ

**கேம்போ டெல் செலியோ** (*Campo del Cielo*) தென் அமெரிக்கா கண்டத்தில் அர்சென்டினா நாட்டில் அமைந்துள்ள ஒரு பகுதியாகும். இப்பகுதியை விண்கற்களின் சொர்க்கம் என்று அழைக்கிறார்கள். இங்கு 1576 ஆம் ஆண்டு 15 டன் எடைகொண்ட ஒரு கல் முதல் முதலில் கண்டுபிடிக்கப்பட்டது. இதேபோல் இதுவரை இங்கு 16 விண்கற்கள் கண்டுபிடிக்கப்பட்டுள்ளது. 2016 ஆம் ஆண்டு செப்டம்பர் மாதம் பூமிக்கு அடியில் புதைந்திருந்த 30 டன் எடைகொண்ட விண்கல் ஒன்றி தோண்டியெடுக்கப்பட்டுள்ளது. இதற்கு *கண்சடோ* (Gancedo) என்று பெயரிடப்பட்டுள்ளது. இக்கல் இதுவரைக்கிடைத்த விண்கற்களிலில் மூன்றாவது பெரிய கல் ஆகும். அதேபோல் 1980 ஆம் ஆண்டு இதே இடத்தில் கண்டுபிடிக்கப்பட்ட *எல் சாகோ* (El Chaco) என்ற விண்கல் 37 டன் எடைகொண்டதாகும். இது உலகில் கண்டுபிடிக்கப்பட்ட விண்கற்களில் இரண்டாவது பெரிய அளவு கொண்டதாகும்.

## வெளி இணைப்பு

*campodelcielo.info
*Hoba meteorite

## மேற்கோள்கள்

பகுப்பு:விண்வீழ்கற்கள்
பகுப்பு:விண்வெளி அறிவியல்